**Κόνιτσα 30/12/2019**

**ΔΕΛΤΙΟ ΤΥΠΟΥ**

Απονομή Εριφύλειου Επάθλου στη μαθήτρια που συγκέντρωσε τον μεγαλύτερο αριθμό μορίων στις Πανελλήνιες Εξετάσεις.

Την Παρασκευή 27 Δεκεμβρίου 2019 έγινε η απονομή του Εριφύλειου Επάθλου εις μνήμην της Εριφύλης Οικονομίδου – Κούσιου, στη μαθήτρια του Γενικού Λυκείου Κόνιτσας Ελευθερία Καλτσούνη, που συγκέντρωσε τον μεγαλύτερο αριθμό μορίων στις Πανελλήνιες Εξετάσεις και εισήχθη στην Ανωτάτη Σχολή Βιολογικών Εφαρμογών και Τεχνολογιών του Πανεπιστημίου Ιωαννίνων.

Στην τελετή απονομής παρευρέθηκαν ο Υπουργός Προστασίας του Πολίτη κ. Ελευθέριος Οικονόμου, ο Δήμαρχος Κόνιτσας κ. Νικόλαος Εξάρχου, ο κ. Δημήτριος Κούσιος αθλοθέτης του Επάθλου, η διευθύντρια του Γενικού Λυκείου Κόνιτσας κα Ειρήνη Γιαννίτση, γονείς και μαθητές.

Ο Δήμος Κόνιτσας συγχαίρει τη μαθήτρια Ελευθερία Καλτσούνη για τη διάκριση και την επιτυχία της και την οικογένειά της, καθώς και τους εκπαιδευτικούς για το σημαντικό έργο τους. Παράλληλα, εκφράζει θερμές ευχαριστίες στον κύριο Κούσιο, γιατί μετά από χρόνια η απονομή του επάθλου γίνεται και πάλι στην αίθουσα τελετών του Δημαρχείου.